ทั้งนี้ผู้ป่วยรายนี้เป็นหญิงอายุ 47 ปี เป็นชาวจังหวัดลพบุรีมีอาชีพรับจ้างถูพื้นโรงพยาบาลลพบุรี ที่บ้านเลี้ยงไก่ชน 60 ตัว ไก่ทยอยตายวันละ 5-10 ตัวจนหมดเล้า ตั้งแต่วันที่ 23 มกราคม 2547 ผู้ป่วยนำไก่ไปทิ้งขยะเทศบาล เผาและฝังเองโดยไม่ได้ใส่เครื่องป้องกัน ต่อมาเริ่มป่วยเมื่อวันที่ 3 กุมภาพันธ์ ด้วยอาการไอ เจ็บคอ เข้ารับการรักษาที่โรงพยาบาลลพบุรี เมื่อวันที่ 20 กุมภาพันธ์ แพทย์วินิจฉัยว่า เป็นโรคปอดบวมรับไว้เป็นผู้ป่วยใน จากนั้นอาการดีขึ้น แพทย์ให้กลับบ้านตั้งแต่วันที่ 25 กุมภาพันธ์ 2547